Agatha Christie's Marple. Agatha Christieʼs Marple (yoki oddiygina Marpl) – britaniyalik dedektiv asarlar muallifi boʻlgan yozuvchi Agata Kristining kitoblari va qisqa hikoyalariga asoslab ishlangan ingliz ITV televizion dasturi. Bosh qahramon rolini Jeraldin Mak Yuan birinchi qismdan uchinchi qismga qadar ijro etgan. Toʻrtinchi seriyadan boshlab, yakuniy qismgacha rolni Julia Makkenzi oʻynagan. "Agata Kristining asari asosida ishlangan „Puaro“" teleserialidan farqli oʻlaroq, shou Kristining asarlarini erkinroq ifodalab bera oldi. Oltinchi seriya tugagandan soʻng, Agata Kristi asarlarini ishlab chiqarish huquqini boshqa tashkilot qoʻlga kiritdi, bu ITV "Marplening" yettinchi qismi yarata olmasligini anglatar edi. Umumiy koʻrinishi. Har bir qism jami toʻrttadan epizodni oʻz ichiga oladi, faqat oltita seriyasi uchta epizoddan iboratligi bundan mustasno. Dastlabki olti epizod Kristining "Miss Marpl" romanlariga moslashtirilgan edi. Keyingi epizodlar Miss Marpl ishtirokidagi asarlardan, shuningdek, xarakterga ega boʻlmagan Kristi romanlaridan olingan. Seriya sarlavhasi "Agata Kristining Puaro" seriyali sarlavhasiga mos kelishi uchun Miss Marpldan "Miss" soʻzini olib tashlaydi. Syujeti. "Agata Kristining Marpl dasturi" Sent-Meri Midning sokin, kichkina boʻlgan qishlogʻida yashovchi keksa spinster Miss Jeyn Marplning sarguzashtlarini kuzatib hikoya qilib boradi. Miss Marpl boshqa qishloqlardagi doʻstlari va qarindoshlariga koʻp tashrif buyurganida (va baʼzan uyda boʻlganida) koʻpincha tasodifan sirli qotilliklarga duch keladi va ularni hal qilish uchun yordam berishga kirishib ketadi. Politsiya baʼzan Miss Marplning yordamini qabul qilishni istamasa-da, uning obroʻsi va mislsiz kuzatish qobiliyatini oxir-oqibat tan olishadi. Oʻzining sarguzashtlari davomida, asosan, Miss Marplga yaqin doʻstlari, qarindoshlari yoki uchrashib turadigan boshqa yaqin tanishlari yordam beradi, ular orasida Tommi va Tuppens – Kristi romanlarining boshqa seriyasining qahramonlari ham bor. Mukofotlar va nominatsiyalar. Jeraldin Makyuan 2005-yilda 1-qismdag Miss Marpl roli uchun mashhur „Satellite Award“ mukofotiga nomzod boʻlgan. Birinchi qism 2005-yilda Primetime Emmy mukofotiga nomzod boʻlgan. Butun dunyo boʻylab tarqalishi. "Agata Kristining Marple filmi" Qoʻshma Shtatlarda PBS telekanalining "Mystery kanalida namoyish etiladi!." Serial CBC orqali butun Kanadaga va Radio-Kanadada fransuz tilida efirga uzatiladi. Avstraliyada "Agatha Christieʼs Marple" ABC1 telekanalida efirga uzatiladi. "Marple" shuningdek, Gonkongdagi ATV World, Janubiy Koreyada mashhur boʻlgan "EBS" va MegaTV va Xitoyda CCTV-8 telekanallarida birin-ketin namoyish etilib bordi. Xitoy esa "Kutubxonadagi jasad" va "Murder Is Easy" filmlarini mos ravishda lezbiyan va qarindosh-urugʻlar bilan aloqada boʻlgani uchun namoyish etishdan bosh tortdi. Norvegiyada serial NRK1 nomidagi davlat telekanalida „Miss Marpl“ nomi bilan efirga uzatilib kelinmoqda. Shvetsiyada "Marple" eng yirik tijorat telekanali hisoblangan TV4 da efirga uzatiladi. Polshada serial Ale Kino+ da tomoshabinlar eʼtiboriga havola etiladi. Chexiya Respublikasida u "Slečna Marplová" nomi ostida efirga uzatiladi. Braziliyada serial mashhur HBO Brasil telekanalida efirga uzatiladi. Gollandiyada u BBC First telekanalida namoyish etib kelinadi.